วันนี้ SET Index ลงเพราะอะไร - FINNOMENA
26 ส.ค. 2560

วันนี้ SET Index ลงเพราะอะไร?
ไม่ได้จะมาหาสาเหตุของการปรับฐานครั้งนี้ให้พวกคุณฟังกันหรอก แต่อยากให้มองในอีกมุมหนึ่งซึ่งทำให้เห็นข้อผิดพลาดที่รายย่อยมักผิดกันอยู่เป็นประจำ
ตั้งแต่วันที่ 15 พ.ย. ปีที่แล้ว ซึ่งเป็นจุดเริ่มต้นของขาขึ้นที่เรานั่งรถกันอยู่ ณ ตอนนี้ ถ้าดูเป็นรายวัน วันที่ดัชนีลบจากจุดสูงสุดของวันเกิน 20 จุด มีแค่วันเดียว คือ วันที่ 10 ม.ค. 56 83 วันทำการของขาขึ้นรอบที่ผ่านมา จากดัชนี 1,274 ขึ้นมาที่ 1,600 จุด หรือ 25% ภายในไม่ถึง 5 เดือน
พอเห็นอย่างนี้ คุณคิดว่า มันจะเป็นไปไม่ได้เลยหรอ ที่ดัชนีมันจะปรับฐาน หรือพักฐานบ้างซักวัน คุณคิดว่ามันจะขึ้นอย่างนี้ไปเรื่อยๆจนถึง 1,700 จุด?? ถึง 1,800 จุด??
บางคนถามว่า มันเป็นเพราะ ปู่เซต วิ่งไปเจอแนวต้าน 1,600 จุด หรือเพราะ ข่าวลือ ที่มีออกมาวันนี้?
ผมก็ตอบไปว่า 1,600 จุด ไม่ได้มีนัยสำคัญอะไรทางเทคนิคเลย แต่ก็ไม่อยากให้คุณไปโทษข่าวลือที่กระพือกันออกมา เพราะมันไม่ลงวันี้ มันก็หาเหตุลงได้ในวันหน้าอยู่ดี ถ้าคุณเป็นคนหนึ่งที่โอดโอยกับตลาดหุ้นไทยในวันนี้ แสดงว่า คุณต้องรู้จักกับตลาดหุ้นให้ดีมากขึ้น
มันเป็นเพราะ
– เราสนุกจนลืมไปว่า ตลาดหุ้นมันขึ้นเป็น มันก็ลงเป็นเหมือนกัน
– ณ วันที่หุ้นลง นักลงทุนจะทำตามสิ่งที่เขาวางแผนไว้ ส่วนนักเก็งกำไรจะพยายามหาข่าว
– ถ้าเราลงทุนอย่างมีระบบ อย่างมีวินัย ให้ตลาดลงมา 100 จุด ไม่ถึงจุดที่ควรขาย คุณก็ยังถืออย่างสงบ แต่ถ้าระบบมันบอกให้ขาย ทั้งๆที่ตลาดลบแค่ 5 จุด คุณก็ขายโดยไม่คิดว่าขายหมู
ตลาดหุ้น มันไม่ใช่ระบบที่สมบูรณ์แบบที่เราจะหาสาเหตุของปรากฏการณ์นั้นๆได้ทุกครั้ง
ดังนั้น เรียนรู้ธรรมชาติของมัน แล้วปรับความผิดพลาดของตัวเราเอง … น่าจะดีกว่า
แท็ก:
investment
SET Index
Stock
การลงทุน
ดัชนีหุ้นไทย
นักลงทุน
ปู่เซต
หุ้น
แชร์บทความ:
ผู้เขียน
Mr.Messenger
"ชยนนท์ รักกาญจนันท์ หรือ รู้จักกันในนามแฝงในเว็บบอร์ดพันทิพย์ ห้องสินธร ว่า “Mr.Messenger” เจ้าของ Blog http://iammrmessenger.com ปัจจุบันปฏิบัติหน้าที่เป็นผู้บริหารสูงสุดสายงาน Wealth Management และ กรรมการบริหาร บลน.ฟินโนมีนา"